তুর্কমেনিস্তান রাষ্ট্রীয় সংবাদ সংস্থা

তুর্কমেনিস্তান রাষ্ট্রীয় সংবাদ সংস্থা () তুর্কমেনিস্তানের রাষ্ট্রীয় মালিকানাধীন সংবাদ সংস্থা। এর সদর দপ্তর বিতারাপ তুর্কমেনিস্তান এভিনিউ, আশগাবাতে অবস্থিত। তুর্কমেন, রুশ এবং ইংরেজি ভাষায় দেশের আর্থ-রাজনৈতিক, আর্থ-সামাজিক, সাংস্কৃতিক এবং ক্রীড়া জীবনের সংবাদ ও বিশ্লেষণ প্রকাশ করে সংস্থাটি। সংস্থার বিশেষজ্ঞরা তুর্কমেনিস্তানের সংস্কৃতি সম্পর্কিত ওয়েবসাইটগুলোর উন্নয়ন, প্রযুক্তিগত ও তথ্য সহায়তা এবং প্রচারে নিযুক্ত। সংস্থাটির বর্তমান প্রধান সম্পাদক হলেন বেকদুরদি আমানসারিয়েভ। ইনফোআবাদ এবং আরজুতে দুটি ছোট, বেসরকারি সংবাদ সংস্থাও আছে।

 ইতিহাস 

 সোভিয়েত যুগ 
তুর্কমেনিস্তানের টেলিগ্রাফ এজেন্সি ১৯২৪ সালে খোলা হয়েছিল, আশগাবাতকে তুর্কমেন এসএসআর-এর রাজধানী ঘোষণার অল্প সময়ের মধ্যেই। ১৯২৫ সালের ১২ ডিসেম্বর এর নামকরণ করা হয় তুর্কমেন টেলিগ্রাফ এজেন্সি (তুর্কমেনটিএজি), যা সোভিয়েত ইউনিয়নের টেলিগ্রাফ এজেন্সি (তাস)-এর একটি রিপাবলিকান অঙ্গের মর্যাদা লাভ করে। ১৯৭০-এর দশকের মাঝামাঝি সময়ে, এর নাম পরিবর্তন করে তুর্কমেনইনফর্ম নিউজ এজেন্সি রাখা হয়।

 স্বাধীনতা 
১৯৯১ সালে স্বাধীন তুর্কমেনিস্তানে এটি প্রতিষ্ঠিত হয়। ১৯৯২ সালে তাস কাঠামো থেকে বিচ্ছিন্ন হওয়ার পর এর নামকরণ করা হয় রাষ্ট্রীয় সংবাদ সংস্থা "তুর্কমেন-প্রেস"। ২০০০ সালের ৪ মে এটির নামকরণ করা হয় তুর্কমেন রাষ্ট্রীয় তথ্য পরিষেবা "তুর্কমেনডোলেথাভারলারি" (তুর্কমেন: Türkmen Döwlet habar gullugy)। ২০১৩ সালের নভেম্বরে, TDH একটি নতুন ওয়েবসাইট চালু করে, যেখানে তুর্কমেন টিভি স্ট্রিমিংয়ের সুবিধা ছিল। এই প্রকল্পটি যোগাযোগ মন্ত্রণালয় কর্তৃক যৌথভাবে প্রস্তুত করা হয়েছিল এবং এটি তুর্কমেনিস্তানের একমাত্র এমন একটি উদ্যোগ।। ২০ নভেম্বর, ২০১৪ তারিখে এর নাম পরিবর্তন করে তুর্কমেনিস্তানের রাষ্ট্রীয় সংবাদ সংস্থা (টিডিএইচ) রাখা হয়।

 তথ্যসূত্র 

 বহিঃসংযোগ 

 টিডিএইচ 
 টিডিএইচ 
 v.tm/tm/ TDH 

বিষয়শ্রেণী:ইন্টারনেট টেলিভিশন
বিষয়শ্রেণী:১৯৯১-এ তুর্কমেনিস্তানে প্রতিষ্ঠিত
বিষয়শ্রেণী:তুর্কমেনিস্তানের সংবাদ সংস্থা